|  |
| --- |
|   **PRIOPĆENJE** |

**INA i ove godine zlatni sponzor Picokijade**

* **INA zlatni sponzor najstarije turističke manifestacije u kontinentalnoj Hrvatskoj**
* **Od 26. do 28. lipnja u Đurđevcu bogat i raznolik program s ciljem očuvanja tradicije**
* **Kao kompanija koja godinama posluje u ovom kraju te je blizak partner lokalnim zajednicama, INA sa zadovoljstvom podržava ovu vrijednu manifestaciju**

**Đurđevac, 11. lipnja 2015. - U Đurđevcu je danas održana tiskovna konferencija na kojoj je predstavljen program ovogodišnje Picokijade,** **značajne turističke manifestacije kontinentalne Hrvatske**, **koja će se održati od 26. do 28. lipnja. Konferenciji su prisustvovali gradonačelnik Đurđevca, Željko Lacković, predstavnici županije, Turističke zajednice, predsjednica Organizacijskog odbora, Kristina Benko - Markovica, i predstavnici sponzora manifestacije, među kojima značajno mjesto zauzima INA.**

Zoran Obradović, direktor Inine Službe marketinga tom je prilikom istaknuo kako INA već godinama sa zadovoljstvom podržava đurđevačku Picokijadu.

*„Đurđevčani su kroz gotovo pola stoljeća, koliko se Picokijada održava, uspjeli stvoriti jedinstven kulturni, etnografski, gastronomski i turistički proizvod. Prepoznalo je to naše Ministarstvo kulture i Europska komisija, a i brojni posjetitelji svih generacija koji svake godine u velikom broju posjećuju Đurđevac. INA, kao kompanija koja godinama posluje u ovom lijepom hrvatskom kraju i koja je blizak partner lokalnim zajednicama, sretna je što može biti dijelom ove vrijedne priče o očuvanju baštine*.*“*

Tijekom održavanja Picokijade, Đurđevac svake godine posjeti više od 30 000 posjetitelja, a sama manifestacija nudi raznolike priredbe prikladne za sve uzraste. Na ovogodišnjoj Picokijadi održat će se četrdesetak priredbi, među kojima okosnicu čine scenski spektakl „Legenda o Picokima“ i povorka aranžiranih kola s prikazom običaja i folklornog nasljeđa "Podravina od leta do leta". Atraktivna je i izložba kolača "Diganke, zlevanke i prkači", takmičenje u spremanju jela od piletine "Picoki po piščoke", izložba pijetlova „Najlepši pevci Podravine“ te srednjovjekovni festival i festival nematerijalnih kulturnih dobara.

Centralni događaj, scenski prikaz „Legende o Picokima“, od 2007. godine ima trajni status nematerijalnog kulturnog dobra Republike Hrvatske, a Europska komisija je Đurđevcu dodijelila status Europske destinacije izvrsnosti u čuvanju i njegovanju nematerijalne kulturne baštine.

***O INA Grupi***

*INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.*

***PR***

*Avenija Većeslava Holjevca 10, Zagreb*

*Tel: 01 6450 552|Fax: 01 6452 406| @:* *pr@ina.hr*